[{"text_idx": "#000000", "text": "Ry\u2019n ni wedi cadw ffeiliau a elwir yn cwcis ar eich dyfais."}, {"text_idx": "#000002", "text": "Byddem hefys yn hoffi cadw rhai cwcis i\u2019n helpu ni:"}, {"text_idx": "#000008", "text": "Yn ei ffordd ddihafal ei hun, mae\u2019r cartwnydd a\u2019r darlunydd dawnus o Gaerdydd wedi mynd ati i greu Ha Ha Cnec i blant bach a mawr ei fwynhau ar Ddiwrnod y Llyfr nesaf sef 4 Mawrth 2021."}, {"text_idx": "#000009", "text": "Fel mae\u2019r teitl yn ei awgrymu, bydd y gyfrol yn fwrlwm o jo\u0302cs a chartwnau doniol ynghyd ag ambell un o gymeriadau unigryw Huw."}, {"text_idx": "#000010", "text": "I ddathlu cyhoeddi\u2019r teitl, mae\u2019r Cyngor Llyfrau wedi trefnu cystadleuaeth arbennig i ddod o hyd i\u2019r 150 o gymeriadau o lyfrau plant Cymru sydd wedi cael eu cuddio gan Huw mewn poster prysur."}, {"text_idx": "#000011", "text": "Mae cystadleuaeth \u2018Ble yn y byd, Boc?\u2019 ar agor i ysgolion ac i unigolion o bob oedran, ac mae gwobrau gwych i\u2019w hennill."}, {"text_idx": "#000013", "text": "Y brif wobr yn y categori unigol fydd darn gwreiddiol o waith celf Huw sy\u2019n ymddangos yn Ha Ha Cnec a phentwr o lyfrau, gyda thocyn llyfr \u00a320 yn ail wobr."}, {"text_idx": "#000014", "text": "Wrth siarad am y gystadleuaeth, dywedodd Huw Aaron: \u201cDw i wedi arlunio llun o barti arbennig iawn ar gyfer y gystadleuaeth, lle mae\u2019r gwesteion i gyd yn gymeriadau o lyfrau plant a theledu Cymru \u2013 rhai newydd, rhai o\u2019m mhlentyndod, a rai sy\u2019n hen iawn erbyn hyn! Mae \u2019na 150 i\u2019w henwi \u2013 ond bydd angen help mam a dad (ac efallai Mam-gu neu Taid!) i adnabod nhw i gyd. Pob lwc!\u201d"}, {"text_idx": "#000015", "text": "Bydd modd prynu copi o Ha Ha Cnec (Y Lolfa) am \u00a31 neu ddefnyddio\u2019r tocyn llyfr \u00a31 a roddir i bob plentyn i nodi Diwrnod y Llyfr 2021 ar 4 Mawrth."}, {"text_idx": "#000019", "text": "Mae\u2019r poster sydd yn sail i\u2019r gystadleuaeth yn ymddangos yn llyfr newydd Ble mae Boc? Ar goll yn y chwedlau gan Huw Aaron a gyhoeddwyd gan Y Lolfa ym mis Tachwedd 2020 ac sydd wedi\u2019i ddewis yn Llyfr y Mis gan y Cyngor Llyfrau ar gyfer mis Rhagfyr 2020."}, {"text_idx": "#000021", "text": "Bob blwyddyn, drwy gydweithio a\u0302 llu o gyhoeddwyr a llyfrwerthwyr, mae Diwrnod y Llyfr yn trefnu rhestr o deitlau penodol am \u00a31 yr un ar gyfer plant a phobl ifanc, a chenhadaeth Diwrnod y Llyfr yw eu hannog i fwynhau llyfrau a darllen drwy roi cyfle iddyn nhw gael eu llyfr eu hunain."}]